شەفەق
نیوز/ عوسمان داود ئەلداود، قونسوڵ نوو کوەیت لە هەرێم کوردستان، ئمڕوو یەکشەممە، دووپات
کرد ک ئەوەسا کار ئەرا بتەوکردن پەیوەندیەیل و فراوانکردن هاوکاری هاوبەش ناوبەین هەردوگلا
کەێد.
نویسینگەی
راگەیانن سەرۆک هەرێم کوردستان، لە بەیاننامەیگ رەسیە ئاژانس شەفەق نیوز وت: سەرۆک
نێچیروان بارزانی، نیمەڕو ئمڕوو، لە نویسینگەی خوەی، پیشوازی لە قونسوڵ نوو کوەیت کرد،
و پیرووزبایی ئەرا دەسکردنی وە ئەرکەیل کاری کرد، و ئومید سەرکەفتن ئەرای خوازئد،
و دووپات لە پیشکەشکردن گشت پشتگیرییگ ئەرا سەرکەفتن ئەرکەیلی کرد.
بارزانی
دووارە سوپاس و ڕێزی ئەرا دەوڵەت کوەیت پیشکەش کرد، ئەرا ئەو دەسمیەتیەیل مرۆییە ک
لە هەرێم کوردستان ئەرا پەنابەر و ئاوارەیل پیشکەش کردیە.
لەلای
خوەییش، وەگەرد نشاندان ئامادەیی وە دەسکردن ئەرکەیل کاری لە هەرێم کوردستان، قونسوڵ
نوو کوەیت باس ئومیدی کرد ک بتوەنێد پەیوەندیەیل قایم بکەێد و چینەیل هاوکاری
هاوبەش ناوبەین هەرێم کوردستان و دەوڵەت کوەیت فراوان بکەێد.
هەردوگ
لایەنەگە، باس دویاترین نووەوبویەیل کار سیاسی لە عراق، و رەوشەیل ناوچەگە وەشیوەی
گشتی کردن، و دووپات لە گرنگی ئاسایش و ئارامی ناوچەگە ئەرا گشت لایەنەیل کردن.
